《渡江云 江南忆同云臣和蘧庵先生韵》
清代·陈维崧

江豚翻碧浪，凭高极望，折戟半沈沙。鸡笼山下路，记得凤城，数十万人家。

貂禅掩映，钟山翠、叠鼓鸣笳。更参差、青溪红板，从古说繁华。

堪嗟。齐台梁苑，残月微风，剩颓墙败瓦。祇苍凉、半林枫槲，四壁龙蛇。

几番夜向寒潮泊，空城下、浪打蒹葭。青衫湿，隔船同诉天涯。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。